b"\n_START_ARTICLE_\nBra\xc8\x99ov\n_START_SECTION_\nEtimologija\n_START_PARAGRAPH_\nMesto je bilo leta 1235 omenjeno kot Corona, latinsko pomeni 'krona'. Ime so mu dali nem\xc5\xa1ki kolonisti. Po besedah D. Moldovanuja ime Bra\xc8\x99ov izvira iz imena za lokalno reko B\xc4\x83rsa. Ime so prevzeli Slovani in ga preoblikovali v Barsa, kasneje v Barsov in nazadnje v Brasov . Po besedah Binderja romunsko in mad\xc5\xbearsko ime Brass\xc3\xb3 izhaja iz tur\xc5\xa1ke besede barasu, kar pomeni 'bela voda', s slovansko pripono -ov . Drugi jezikoslovci so izhajali iz razli\xc4\x8dne etimologije, med katerimi je bil tudi staroslovanski antroponim Brasa. _NEWLINE_Prva dokazana omemba Bra\xc8\x99ova je v listini Terra Saxonum de Barasu (Sa\xc5\xa1ka de\xc5\xbeela Barasov) iz leta 1252. Nem\xc5\xa1ko ime Kronstadt je vidno v mestnem grbu in srednjeve\xc5\xa1kem latinskem imenu Corona. Obe imeni mesta, Kronstadt in Corona, sta bili v srednjem veku uporabljeni so\xc4\x8dasno skupaj s srednjeve\xc5\xa1ko latinsko Brassovia._NEWLINE_Od leta 1950 do 1960 se je mesto v komunisti\xc4\x8dnem obdobju imenovalo Ora\xc8\x99ul Stalin (Stalinovo mesto) po sovjetskem voditelju Stalinu.\n_START_SECTION_\nGeografija\n_START_PARAGRAPH_\nMesto je v okro\xc5\xbeju \xc8\x9aara B\xc3\xa2rsei (nem\xc5\xa1ko Burzenland, mad\xc5\xbearsko Barcas\xc3\xa1g) na jugovzhodu Transilvanije v Romuniji. Na jugu in vzhodu je mesto obkro\xc5\xbeeno s Karpati. Najbli\xc5\xbeja ve\xc4\x8dja sosednja mesta so (v smeri urnega kazalca, za\xc4\x8den\xc5\xa1i na severu) Sf\xc3\xa2ntu Gheorghe, Ploie\xc8\x99ti, T\xc3\xa2rgovi\xc8\x99te, Pite\xc8\x99ti, Sibiu in Media\xc8\x99._NEWLINE_Bra\xc8\x99ov ima vla\xc5\xbeno celinsko podnebje (K\xc3\xb6ppnova podnebna klasifikacija: Dfb).\n_START_SECTION_\nGospodarstvo\n_START_PARAGRAPH_\nIndustrijski razvoj v Bra\xc8\x99ovu se je za\xc4\x8del v medvojnem obdobju. Ena najve\xc4\x8djih tovarn za letala (IAR Bra\xc8\x99ov) je izdelala prva romunska letala, ki so bila v Sovjetski zvezi uporabljena v drugi svetovni vojni. Po uvedbi komunisti\xc4\x8dne vladavine je bila tovarna spremenjena v tovarno kmetijske opreme in bila preimenovana v Uzina Tractorul Bra\xc8\x99ov (mednarodno Universal tractor Bra\xc8\x99ov)._NEWLINE_Industrializacija se je v obdobju komunizma pospe\xc5\xa1ila s posebnim poudarkom na te\xc5\xbeki industriji, ki je pritegnila veliko delavcev iz drugih delov dr\xc5\xbeave. Te\xc5\xbeka industrija je \xc5\xa1e vedno bogata, vklju\xc4\x8dno z ROMAN-om, ki proizvaja tovornjake MAN AG, pa tudi doma\xc4\x8de tovornjake in avtobuse. \xc4\x8ceprav se industrija v zadnjih letih zmanj\xc5\xa1uje, so v Bra\xc8\x99ovu \xc5\xa1e vedno tovarne za izdelavo hidravli\xc4\x8dnih prenosov, avtomobilskih delov, krogli\xc4\x8dnih le\xc5\xbeajev, helikopterjev (IAR v Ghimbavu), gradbenega materiala, orodja, pohi\xc5\xa1tva, tekstila, \xc4\x8devljev. Imajo tudi veliko pivovarno._NEWLINE_V bli\xc5\xbeini Bra\xc8\x99ova pri Bodu stoji velik dolgovalovni radiodifuzni oddajnik.\n_START_SECTION_\nTurizem\n_START_PARAGRAPH_\nS svojo osrednjo lego je Bra\xc8\x99ov primeren za raziskovanje Romunije, tudi zaradi ne prevelike oddaljenosti od ve\xc4\x8d turisti\xc4\x8dnih ciljev (vklju\xc4\x8dno z obmorskimi kraji, samostani na severu Moldavije in lesenih cerkva Maramure\xc8\x99a). Je tudi najve\xc4\x8dje mesto na gorskih obmo\xc4\x8djih. Staro mestno jedro je zelo dobro ohranjeno in se najbolje vidi z vrha gore T\xc3\xa2mpa._NEWLINE_Temperature od maja do septembra so okoli 23 \xc2\xb0C. Bra\xc8\x99ov ima razvit zimski turizem, zimske \xc5\xa1porte in druge dejavnosti. Poiana Bra\xc8\x99ov je najbolj priljubljeno romunsko smu\xc4\x8di\xc5\xa1\xc4\x8de in pomemben turisti\xc4\x8dni center, ki ga obiskujejo \xc5\xa1tevilni turisti iz drugih evropskih dr\xc5\xbeav._NEWLINE_Mesto ima tudi ve\xc4\x8d restavracij z doma\xc4\x8do in mednarodno kuhinjo. Nekatere so v centru mesta."